Kollum: "Mars fan Harns" | Omrop Fryslân\n"Jo kinne op sneon 2 juny oansteande net nei de lanlike en brokante túnfair yn Ryptsjerk, whatever it ek may be. De muzyk op it Oranjewâld Festival giet oan jo foarby. Lykas de Bachestafette yn Ljouwert en it muzykspektakel fan de Lemster toer. Al dy lju yn dy moaie kleurige pakjes út 1588 foar it skitterjende en massale histoarysk sjochspul yn Sleat steane foar lul: jo binne der net. De Abe Bonnema expierence yn Ljouwert, de Overtuinen Fair yn Drylts, in Jammerlijck Klaachlied yn Warkum en it Fluitskip yn Hylpen, dêr stiet nearne in hûn te harkjen. En de trein fan Taal op it spoar sit hartstikkene leech. Watte, al dy oare hûndert oare eveneminten moatte it 2 juny ek sûnder folk dwaan.\nWant elk moat dy dei nei Harns. Jo ek. Dêr is nammentlik in demonstraasje. Tsjin gas- en sâltboarringen ûnder Waadsee.\nNo moat ik de jongere harkerkes earst efkes fertelle wat demonstraasjes eins binne. Tsjintwurdich demonstrearje je nammentlik inkeld troch Nee op jo telefoan oan te appen. Dan hear je ynienen by de tûzenen dy’t in ûnnoazel referindum oer de donorwet stypje. Of jo protestearje tsjin tefolle fertsjinjende bankdirekteuren. Of jo freegje om de kladbryfkes oer de dividintbelesting yn te sjen. Jo kinne jo soarch kwyt yn jo telefoan.\nEartiids giene wy te demonstrearjen. Ik ha noch gatten yn in stik greide tusken Nij Beets en Beetstersweach slein, tegearre mei Joop van den Berg. Dan yn optocht en foar elke tsien deaden yn Fjetnam setten wy in krús yn sa’n gat. En dy manmachtige demonstraasje tsjin kearnwapens yn Amsterdam: geweldich. En it moaie wie, lang om let krigen jo ek noch gelyk.\nWe stutsen massaal de fûsten omheech, joelen de ministers út, namen in pilske en giene wer nei hûs. Moaie dei hân. Lekker foar it gefoel. Dat dogge se dus no op 2 juny yn Harns. De Mars door Harns, sizze de Hollanners dan.\nMei syn hûnderttûzenen lûke we op nei it byld fan de Stiennen Man. Al sille we boargemaster Roel Sluiter, in âld-kommunist, dus dy hâldt fan demonstraasjes, wol net oan de kant krije, mar ik tink dat Lutz Jacobi yn it skaad fan De Robles wol oan it wurd komt. Se begjint nije wike as direkteur fan de Waadferiening; dan moat se in moanne hin en wer farre nei alle eilannen en dan kin se dus op 2 juny moai ferbaal los.\nSjoch, de Waadferiening is yn 1965 oprjochte, om't der wat Fryske idioaten twa dammen oanlizze woene nei It Amelân. De Waadferiening demonstrearre. Dat wol sizze, der wienen tsientûzenen leden en dy ûnderskreaune automatysk alles wat de Waadferiening woe en benammen nét woe. Sa krige de Keamer dan, krekt as no, tûzenen hantekeningen binnen. Spitich fan dy taktyk wie dat it ferhaal fan ús Waadsee altyd behoffene is troch de Amsterdamske grachtegordel, dy wie manmachtich lid en bepaalde wat der barde.\nDus rinne op 2 juny wierskynlik de Jesse Klavers en Lilian Marijnissens foarop. Want yn de Fryske polityk sjoch ik gjin minsken dy’t ferbaal sa goed ûnderlein binne yn soksoarte ûnderwerpen dat de media dêrfan út de skroeven reitsje en soargje dat it ferhaal dûbeld sa hurd oankomt yn Den Haach. Freek de Jonge moast Grins ommers ek rêde, noarderlingen kinne dat blykber net.\nUs provinsjaal bestjoer mompelet ek wol ris sunich wat oer boarringen, mar ik sjoch se 2 juny ek noch net foarop rinnen yn Harns. Dy moat dan fêst nei Sleat of Drylts. Retze van der Honing fan GrienLinks is it iennichste steatelid dat meitoffelet, mar dy is sadanich âld dat er him al werom lûkt yn de Hearrenfeanse ried. Theunis Piersma wurdt ek neat, want elke boer kin syn bloed wol drinke en jo moatte ek de boeren mei ha yn it ferhaal, want de fersilting yn it noarden komt fan it sâlt. En fierder binne we stil, roppe net lûd.\nMar wat is it no moai dat wy yn dit soarte omstannichheden net mear ôfhingje fan de Hemmo Muntinghs en de Arjan Berkhuysens. Dat we no sels it Fryske lûd en gefoel oer de Waadsee heare litte kinne. Ik ha der suver al sin oan. Demonstraasje.\nBliuw fan ús Waadsee ôf. En fan Lutz."


Ynstallaasje fan Geert Dales | Omrop Fryslân (advertinsje)\nYnstallaasje fan Geert Dales 10 maaie 2004 - 00:00\nGeert Dales wurdt moandei offisjeel ynstallearre as nije boargemaster fan Ljouwert. Dizze plechtichheid bart yn in bysûndere riedsgearkomste yn de Grutte Tsjerke. Dales is 51 jier en wie earder wethâlder yn Amsterdam. Hy wurdt de 21ste boargemaster fan Ljouwert en is de earste VVD'er. Dales folget Margreeth de Boer op. Se hat de ôfrûne twa-en-in-heal jier boargemaster fan Ljouwert west nei't Loekie van Maaren fuort moast.


Warskôgingsbuorden foar fûgelnêsten op Skylge wurkje net | Omrop Fryslân (advertinsje)\nWarskôgingsbuorden foar fûgelnêsten op Skylge wurkje net 29 feb 2016 - 14:51\nBoskwachter Joeri Lamers fan Skylge\nDe warskôgingsbuorden fan Steatsboskbehear op Skylge om minsken fuort te hâlden by nêsten fan seldsume strânbrieders, lykas de bûnte wilster, wurkje net. De minsken rinne se foarby omdat sy de nêsten net sjogge. It binne hiele lytse fûgeltsjes en it giet rûchwei om net mear as in tsiental nêsten. Bûnte wilsters binne in saneamde reade list soarte omdat der net in soad fan briede yn ús lân. Mar ek omdat it plak dêr't sy sitte hiel kwetsber is. Dêrom is Steatsboskbehear as natuerbehearder ek oan set om de fûgels goed te beskermjen.\nDe boskwachters tinke dêrom ek nei oer ekstra maatregels, lykas it spannen fan linten tusken de warskôgingsbuorden, om sa de briedplakken ôf te setten.\nKorreksje meldeLês foarTrefwurden: SteatsboskbehearSkylgenêstenbuordenView the discussion thread.Diel dit berjocht op: 29-02Frijwilligers himmelje strân Skiermûntseach foar NL Doet 29-02Dokkum krijt fan april ôf elke moanne in keapsnein Besjoch ek...


Taksysjauffeur krijt klappen yn Wolvegea | Omrop Fryslân (advertinsje)\nTaksysjauffeur krijt klappen yn Wolvegea 14 feb 2016 - 10:54\nIn taksysjauffeur út Wolvegea hat sneontenacht klappen krigen fan trije minsken. Hy ried yn Wolvegea oer de Van Harenstrjitte en remme foar oerstekkende fuotgongers. De minsken, twa manlju en in frou, bleaune foar de auto stean. De sjauffeur stapte út en spruts harren oan. Der ûntstie spul en de man waard skopt en slein. In foarbygonger kaam tuskenbeide. Doe naaiden de minsken út.\nDe plysje siket tsjûgen fan de mishanneling en freget de fuotgonger dy't yngriep om kontakt op te nimmen.\nLês foarKorreksje meldeTrefwurden: taksymishannelingView the discussion thread.Diel dit berjocht op: 14-02Plysje Ljouwert siket tsjûgen fan ynbraak oerdei oan rûnwei 14-02Grutte Pier ronselet manlju en froulju foar syn leger Besjoch ek...


Skriller - Wikipedy\n(Trochwiisd fan Thriller (sjenre))\nIn skriller of thriller (fan it Ingelske to thrill, "yn spanning sitte") is in breed sjenre yn 'e literatuer, film en tillefyzje dat spanning as wichtichste elemint hat. Skrillers spylje swier yn op it sin fan 'e lêzer of sjogger, en roppe by him/har in heech nivo fan ferwachting, ûnwissens, ferrassing, opwining en eangstme op. Se moatte it hawwe fan dy heech oprûne spanning by de lêzer of sjogger en besykje him/har by wize fan sprekken op it puntsje fan 'e stoel te hâlden.\nIn sêne út 'e skriller Rebecca, in film fan regisseur Alfred Hitchcock út 1940.\nIt meast foarkommende subsjenre fan 'e skriller is de misdieskriller, dy't in tige grutte oerlaping hat mei it detektiveferhaal. Oare bekende subsjenres binne psychologyske skrillers (ferbyldt er it him no of net?), eroatyske skrillers en spionaazjeskrillers, dy't in fiktyf byld jouwe fan spionaazjepraktiken.\nOp it mêd fan 'e literatuer wurdt de Aldgrykske Odyssee, fan Homêros, beskôge as in ier prototype fan 'e skriller, al sille de measte minsken dêr net daliks oan tinke as it oer dit ûnderwerp giet. Ek yn it hindoeïstyske Mahābhārata-epos wurdt op plakken in oan 'e skriller besibbe ferteltechnyk brûkt. It Midsiuwske mearke Readkapke is al in dúdliker foarbyld fan 'e skriller, mar it literêre sjenre sa't dat hjoed de dei bestiet, ûntjoech him pas fan 'e sechstiger jierren fan 'e tweintichste iuw ôf. The Bourne Identity, fan Robert Ludlum, út 1980, is ien fan earste skrillers dy't yn 'e moderne styl skreaun is. In hiel resint foarbyld fan it sjenre is de gearspanningsskriller Inferno, fan Dan Brown, út 2013.\nWat films oangiet, stie de ferneamde regisseur Alfred Hitchcock bekend om syn skrillers, lykas de klassiker Psycho, út 1960, oer in sûnderlinge, troch syn mem obsedearre moteleigner dy't syn froulike gasten fermoardet. In oare ferneamde film fan it skrillersjenre wie Clint Eastwood syn rezjydebút, Play Misty for Me, út 1971, oer in radio-d.j. dy't stâlkt wurdt troch in geastlik sike froulike fan. In resinter foarbyld is it mannichfâld bekroande The Silence of the Lambs, út 1991, mei Jodie Foster en sir Anthony Hopkins, oer in geastlik sike searjemoardner dy't efter de hakken sitten wurdt troch in jonge FBI-aginte.\nOpfrege fan "https://fy.wikipedia.org/w/index.php?title=Skriller&oldid=825754"\nLêst bewurke op 20 feb 2017 om 22.50\nDizze side is it lêst bewurke op 20 feb 2017 om 22.50.


Mirror Sight - Wikipedy\nsjenre fantasy (steampunk)\n● foarich diel Blackveil\n● folgjend diel Firebrand\nISBN 978-0 75 64 08 794\nMirror Sight is in fantasy-roman fan 'e hân fan 'e Amerikaanske skriuwster Kristen Britain. De titel betsjut: "Spegele Oanblik" of "Spegele Gesichtsfermogen". It boek fertelt it ferhaal fan 'e keapmansdochter Karigan G'ladheon, dy't tsjin wil en tank ien fan 'e saneamde Griene Ruters wurden is, de keninklike koeriers yn it keninkryk Sacoridia, en almar djipper behelle rekket yn 'e stiid tsjin 'e kwea-aardige tsjoender Mornhavon de Swarte en dy syn trewanten. Mirror Sight is it fyfde diel fan 'e Green Rider-searje, en folget as sadanich op it foargeande diel Blackveil. Mirror Sight waard yn 2014 publisearre troch de New Yorkske útjouwerij DAW Books, mei in omslach makke troch Donato Giancola.\n2.2 Mirror Sight\nYn Mirror Sight reizget Karigan G'ladheon nei in takomst wêryn't steamtechnology foar master opslacht, mei alle fersmoarging dy't dêrmei mank giet. Se komt telâne yn in stêd mei withoefolle tekstylfabriken, dêr't slaven swier, gefaarlik en geastdeadzjend wurk dogge ûnder abominabele arbeidsomstannichheden. Yn in neiwurd by de roman skriuwt de auteur dat se op it idee foar sa'n wrâld kaam troch har eigen ûnderfinings. Britain is fan berop nammentlik parkwachter (park ranger) en hat foar de Amerikaanske Nasjonale Parktsjinst yn ferskate nasjonale parken en beskerme monuminten wurke. Sa wie se fan 1989 ôf ferskate jierren stasjonearre yn it Nasjonaalhistoarysk Park Lowell, dat in lytse 30 km boppe Boston leit, yn 'e steat Massachusetts. Under de Amerikaanske Yndustriële Revolúsje woeks Lowell troch de maklik beskikbere wetterkrêftenerzjy dy't dêre levere waard troch de rivier de Merrimack út ta in sintrum fan 'e tekstylyndustry. Twa iuwen letter wie it Britain har taak om rûnliedings troch de âlde fabriken te fersoargjen foar toeristen en oare belangstellenden.\nKarigan G'ladheon is in keapmansdochter dy't tsjin wil en tank ien fan 'e Griene Ruters wurden is, de keninklike koeriers yn it keninkryk Sacoridia. Troch de jierren hinne rekke se troch har oanhâldende aventoeren almar djipper behelle yn 'e striid tsjin 'e boaze tsjoender Morhavon de Swarte, dy't nei tûzen jier út 'e dea opstie om wraak te nimmen op 'e neikommelingen fan 'e Sacoridianen dy't him yn it ferline fersloegen. Karigan, dy't sels ek bejeftige is mei beskate boppenatuerlike fermogens, wist foar har lân tiid te winnen troch Mornhavon mei te nimmen in ûnbeskate ôfstân de takomst yn en him dêr efter te litten (sjoch: First Rider's Call). Neitiid besleaten de elfeftige Eletiërs, de mysterieuze en net folslein betroubere bûnsgenoaten fan 'e Sacoridianen, om in ekspedysje it dûnkere wâld Swartwale yn te stjoeren. Dat hie oarspronklik it Eletyske keninkryk Argenthyne west, mar waard mear as tûzen jier earder yn 'e Lange Oarloch troch Mornhavon ferovere en ta syn eigen útfalsbasis makke.\nYn it foargeande diel út 'e romanrige, Blackveil, weage in groep Eletiërs en Sacoridianen him yn Swartwale. Under harren wie ek Karigan. De ekspedysje berikte úteinlik Kastiel Argenthyne, yn it hert fan it dûnkere wâld, dêr't de skym fan 'e lang lyn ferstoarne Eletyske keninginne Laurelyn Karigan holp om 'e sliepende Eletiërs fan Argenthyne te rêden. Op dy misje mette Karigan de Spegelman, de trickster fan it Sacoridiaanske panteön, dy't der by har op oanstie om ien fan 'e maskers te kiezen dy't er har oanbea. Karigan wie him lykwols te fluch ôf en keas syn eigen masker, dat fan spegelglês makke wie. Werom yn Kastiel Argenthyne fûn se dêr yndie it spegelmasker fan 'e Spegelman. Doe't se oan 'e binnenkant fan it masker yn 'e spegel seach, seach se alle triedden fan dieden en minskelibbens dy't alle mooglike takomsten foarmen. Se wist dat sy it masker nea opdwaan soe, om't se net mei de takomst opprutse woe.\nKrekt op dat stuit berikte it ferrin fan 'e tiid it stikje takomst dêr't Karigan Mornhavon de Swarte efterlitten hie. De tsjoender besette it lichem fan Karigan har freon, de Griene Ruter Yates Cardell, mar doe't er har it spegelmasker besocht te ûntfytmanjen, dat him de macht fan in god jûn hawwe soe, smiet Karigan dat oan gruzeleminten foar syn fuotten. Dat feroarsake in eksploazje fan tiidsdielen en takomstmooglikheden dy't Mornhavon slim ferwûne. Karigan, har reisgenoaten en Mornhavon, allegear waarden se troch tiid en romte fuortslingere. De Griene Ruter Lynx en de Eletiërs Telagioth en Ealdaen waarden wekker op 'e Wandaflakte, fier benoarden Swartwale, yn in ôfhandige hoeke fan Sacoridia. Ek Yates Cardell wie by harren, mar dy wie troch de besetting troch Mornhavon de Swarte sa slim skansearre, dat er koarte tiid letter oan ynterne ferwûnings stoar. Fan Mornhavon en de oare beide oerlibjende leden fan 'e ekspedysje, Karigan en de Eletiër Lhean, wie gjin spoar.\nMirror Sight[bewurkje seksje | boarne bewurkje]\nMirror Sight begjint sûnder fierdere útlis op it punt dêr't Blackveil ophold. Nei in ûnmjitlike tiid yn in boaiemleaze swarte djipte tommele te hawwen, wurdt Karigan opheind troch Westrion, de Sacoridiaanske god fan 'e dea. Hja beslút dat se stoarn wêze moat en ferliest it bewustwêzen. Letter wurdt se wekker yn it tsjuster. It docht bliken dat se dochs noch libbet, mar se is by nacht bedarre yn in stêd dy't se net ken. De taal dy't der sprutsen wurdt, is min ofte mear itselde as har eigen Sacoridiaansk, mar de strjitten binne kearsrjocht, de klean fan 'e lju binne apart en de lucht is smoarch en lit in bittere neismaak yn har mûle efter. As se yn in efterôfsteechje oanfallen wurdt troch in groepke dieven, wurdt se rêden troch Cade Harlowe, in studint argeology, dy't har meinimt nei it hûs fan syn perfester, Bryce Lowell Josston. Dêr wurde de wûnen fersoarge dy't Karigan yn Swartwale oprûn hat, wêrûnder in brutsen pols.\nWylst se opbetteret, komt Karigan mear te witten oer wêr't se belâne is, en dat blykt earne yn 'e takomst te wêzen. De stêd hjit simpelwei 'Fabryksstêd' (Mill City, fan cotton mill, "katoenspinnerij"), en is in provinsjestedsje yn it grutte Serpintynske Ryk, dat it hiele kontinint omspant. Dat ryk wurd mei in izeren fûst regearre wurdt troch de ûnstjerlike keizer en driuwt fierhinne op steamtechnology. Froulju binne ûnderdienige wêzens dy't neat yn eigendom hawwe meie en yn it iepenbier in wale drage moatte. De fabryksarbeiders binne slaven dy't net as minsken mar as besittings beskôge wurde, dêr't de eigner mei dwaan mei wat er wol. Perfester Josston is in argeolooch út 'e hegerein, dy't him lykwols net hâldt oan 'e 'foarskreaune wittenskip' en de 'wiere skiednis', mar temûk ûndersyk docht nei strang ferbeane ûnderwerpen, lykas it ferdwûne keninkryk Sacoridia. As Karigan him ferteld wa't se is, wol er har earst net leauwe, mar troch alle histoaryske details dy't se him fertelt en de klean en foarwerpen dy't se by har hie, wit se him úteinlik te oertsjûgjen dat se wier út it ferline komt.\nDe perfester is fassinearre troch Karigan, en beart foar syn tsjinstfolk en de bûtenwrâld dat se in fiere nicht fan him is, Kari Goodgrave, dy't troch har famylje yn in gesticht stoppe wie en troch him dêrút helle is. Dêrtroch wurde alle sosjale flaters dy't Karigan makket yn in foar har ûnbekende maatskippij, ôfdien as de opstigings fan ien dy't net goed by de holle is. As Karigan nei in pear wiken fierhinne genêzen is, en foar it earst by dei bûtendoar komt, stiet har in skokkende ferrassing te wachtsjen: Fabryksstêd is boud op 'e fûneminten fan Sacor-Stêd, de haadstêd fan Sacoridia, en op 'e heuvel boppe it stedsje steane de ruïnes fan it Keninklik Kastiel, dêr't Karigan en de oare Griene Ruters sa lang wenne hawwe. In oare skok is foar Karigan de identiteit fan 'e keizer. In skriklike wrâld as dizze moast wol it wurk wêze fan Mornhavon de Swarte, tocht se. Mar de keizer blykt ynstee in oare âlde bekende te wêzen: hear Amberhill, de neef fan kening Zachary (sjoch: The High King's Tomb).\nTroch nachts op eigen manneboet yn it hûs fan perfester Josston op ferkenning út te gean, ûntdekt Karigan fierders dat de perfester en syn studint Cade Harlowe belutsen binne by in ûndergrûnske fersetsbeweging, dy't as doel hat om it Serpintynske Ryk ûnder fuotten te heljen. No't se dat sels útfûn hat, belûkt Josston har oant op beskate hichte by syn plannen. Sa komt oan it ljocht dat Arhys, in bern dat by de perfester yn 'e hûs as tsjinstfamke wurket, eins de lêste ôfstammelinge fan 'e keningen fan it âlde Sacoridia is. Sels hat Arhys dêr alhiel gjin weet fan, en de perfester hat har sa bedoarn dat Karigan har ôffreget oft it lân wol better ôf wêze soe as Arhys op 'e troan kaam. Cade Harlowe, perfester Josston syn studint en fertrouling, hat himsels treend om Arhys har liifwacht te wêzen, sa't de keningen fan Sacoridia fan âlds beskerme waarden troch harren saneamde 'Wapens', de leden fan 'e Oarder fan 'e Swartskylden. Karigan, dy't troch de echte Wapens treend is, hat noch wol it ien en oar op Cade syn oefenings oan te merken, en beslút him better op te lieden. Wat mear tiid oft se mei-inoar trochbringe, wat mear oft se fereale opinoar begjinne te reitsjen.\nUnderwilens wurdt yn it ferline, yn it Keninklik Kastiel yn Sacor-Stêd, in oerâld glês-yn-leadrút himmele dêr't de oerwinning fan 'e Sacoridianen en harren bûnsgenoaten yn 'e Lange Oarloch op ôfbylde stiet. Sa goed oft de moderne Sacoridianen wisten, fierde it bûnsgenoatskip tsjin Mornhavon de Swarte as symboal in twiichje mei trije blêden: ien foar Sacoridia, ien foar it buorlân Rhovanny, en ien foar de Eletiërs. Op it rút stiet lykwols in twiichje mei fjouwer blêden ôfbylde, en wat altyd beskôge wie as in groepke ruters blykt in stikmannich p'ehdrose te wêzen: wêzens dy't heal minske, heal eland binne, en wêrfan't men tocht dat se mytysk wiene. Yn 'e takomst wurdt Karigan meinommen nei in útstalling fan âldheden út it Keizerlik Museum, dy't troch dr. Ezra Stirling Silk, in âlde fijân fan perfester Josston, nei Fabryksstêd ta helle is. Dêr sjocht se it opsette lichem fan Ghallos, de lêste haadman fan 'e p'ehdrose en de lêste libbene p'ehdrose wêr dan ek, dy't troch de keizer op in jachtpartij eigenhandich deasketten is. Op deselde tentoanstelling wurdt ek de finzen nommen Lhean toand, ien fan 'e Eletyske leden fan 'e ekspedysje nei Swartwale, dy't krekt as Karigan nei de takomst ta slingere is troch de eksploazje fan it spegelmasker. Om't Eletiërs al hast twa iuwen útstoarn binne, is hy dêr in grutte besjensweardichheid.\nYn it ferline is it no sa lang lyn dat der foar it lêst wat fan Karigan fernommen is, dat men derfan útgiet dat se omkommen is yn Swartwale. In tinktsjinst foar har wurdt lykwols ûnmooglik makke troch de geasten fan 'e ferstoarnen dy't yn it Keninklik Kastiel omwaarje. Hoewol't kaptein Laren Mapstone, de kommandant fan 'e Griene Ruters, net mear ferwachtet om Karigan ea noch libben werom te sjen, is kening Zachary, dy't fereale is op Karigan, noch net ree om alle hoop op te jaan. As Eletyske gesanten in berjocht fan harren prins Jametari oerbringe, dy't graach wol dat de kaptein in pear kryptyske boadskippen foar Karigan skriuwt en dy yn bewarring jout by Agemon, de haadoppasser fan 'e Keninklike Tomben ûnder it kastiel, wol sy dat wegerje, mar kening Zachary wol dêr neat fan witte en oarderet Laren om te dwaan wat har frege is.\nYn 'e takomst wurdt Karigan mei troch tadwaan fan 'e geast fan Yates Cardell, dy't har nei de takomst ta folge is, in bryfke yn 'e hannen spile mei de opdracht, skreaun yn it hânskrift fan kaptein Mapstone, om by midsnacht nei in geheime yngong fan 'e Keninklike Tomben te gean, dêr't se ienris mei kening Zachary troch nei binnen ta gien is (sjoch: Green Rider). As Karigan dat docht, moetet se dêr de lêste leden fan 'e Oarder fan 'e Swartskylden. Doe't de Sacoridianen troch de geheime wapens fan 'e keizer ferslein waarden en it keninkryk Sacoridia te sink gie, wie it Keninklik Kastiel dan wol mei de grûn lykmakke, mar de tomben derûnder wiene beholden bleaun ûnder al it pún fan 'e ruïnes. Twahûndert jier lang hawwe de ôfstammelingen fan 'e tombewachters en de oppassers fan 'e tomben harren taken yn it djipste geheim fuortset. Sadree't fêststeld is dat Karigan is wa't se seit dat se is, wurdt har in nij boadskip yn it hânskrift fan kaptein Mapstone oerlange: "It skyltsje moanne wurdt finzen holden yn it tichthûs fan fergetten dagen. Sykje it yn 'e hoale fan it reptyl mei de trije gesichten, want do bist it swurd fan it fallende skaad."\nUnderweis werom nei de wente fan 'e perfester moatte Karigan en Cade, dy't har folge wie, foar de nachtlike patrûljes fan 'e plysje beskûl sykje yn ien fan 'e mindere dielen fan 'e stêd. Dan ûntdekt Karigan dat Cade net inkeld behelle is yn 'e gearspannings tsjin it Serpintynske Ryk fan perfester Josston en dy syn lyksinden mank de hegerein, mar dat er ek ûnderdiel is fan in fersetsbeweging dy't bestiet út sljochtwei folk, lykas arbeiders en ambachtslju. Hoewol't de perfester gjin weet hat fan dizze twadde ûndergrûnse, witte de leden dêrfan wol fan 'e gearspanning yn 'e hegerein ôf. Dêr hawwe se lykwols allinnich mar minachting foar, mei't de perfester-en-dy inkeld prate en yntrigearje, mar gjin aksje ûndernimme.\nYn in aparte ferhaalline yn it ferline wurde de eksploaten fan Xandis Pierce Amberhill folge, dy't by ien fan syn eardere aventoeren in ring mei in robyn yn 'e hannen krige dy't tûzenen jierren lyn fan 'e seekeningen west hat, dy't Sacoridia doe oerhearsken. Dy ring is in magysk foarwerp, dat Amberhill nei see ta driuwt. Mei syn feint, de eardere seerôver Yap, bedarret er úteinlik op in ûnbewenne eilân yn 'e noardlike see, dêr't er it skipsgrêf fan Askarion fynt, de lêste fan 'e seekeningen. Dat eilân is it domein fan Yolandhe, dy't Askarion syn leafste wie. Hja wurdt in 'seeheks' neamd, mar blykt letter in goadinne út in fergetten panteön te wêzen. Se is noch altyd like kreas as yn Askarion syn tiid, en Amberhill falt as in blok foar har. Wat lykwols minder is, is dat de geast fan 'e deade Askarion fia de ring Amberhill syn lichem binnenkrongen is, sadat er dat no diele moat.\nYn 'e takomst hie Karigan der fuort nei har besyk oan 'e útstalling fan dr. Silk by de perfester op oanstien om har te helpen en befrij har freon Lhean, en hy hie har frege om tiid sadat er mei syn meistanners oerlizze koe. No fertelt er har lykwols dat se it in te riskante ûndernimming fine, en boppedat ferbiedt er har om op eigen manneboet wat te dwaan. Hy ferjit dêrby lykwols dat Karigan net sa hearrich is as de froulju út syn eigen tiid. As er har letter trappearret wylst se har wapens byinoar siket, bedwelmet er har mei in doazis morfine. Hy hie ferwachte dat Cade him stypje soe yn syn besykjen om Karigan tsjin te hâlden, mar as Cade koarte tiid letter opdûkt, kin dy gjin begryp opbringe foar de dieden fan syn learmaster. Wylst se wurden krije, arrivearret de plysje mei man en macht: se binne ferret. (It is de bedoarne jonge Arhys, al lange tiid sa oergeunstich as wat op alle oandacht dy't de perfester oan Karigan joech, dy't har woldogger oanjûn hat.)\nWylst Cade mei de bewusteleaze Karigan fia in geheime útgong de wyk nimt, wachtet perfester Josston de plysje op. As dy binnenkringt yn it âlde fabrykspân dat hy en Cade brûke foar harren yllegale aktiviteiten, stekt de perfester it gebou, dêr't er ek tûnen fosfor en fetsjes buskrûd opslein hat, yn 'e brân, wêrnei't er himsels fan it libben berôvet. Cade nimt Karigan mei nei it hûs fan 'e timmerman Jaxon Booth, ien fan 'e lieders fan it ferset fan it miene folk. Wylst sy dêr bekomt fan har bedwelming, stelle hy en Jax plannen yn wurking om in opstân fan arbeiders en slaven te beävensearjen. Mei Luke, de koetsier en stâlfeint fan perfester Josston, sette Cade en Karigan in pear dagen letter ôf nei Gossham, de haadstêd fan it Serpintynske Ryk, dat op it plak leit fan Karigan har âlde bertestêd Corsa. Luke spilet de rol fan wynkeapman en Cade en Karigan (ferklaaid as jonge) binne syn feinten. It is harren doel om op 'e iene of oare manear it Keizerlik Paleis binnen te kringen en de keizer te deadzjen.\nWat se net witte, is dat Luke de jûns fan 'e perfester syn dea oppakt is, en dat er twongen wurdt om alles te dwaan wat de plysje fan him easket as er wol dat syn gesin yn 't libben bliuwt. De opstân yn Fabryksstêd, dy't persiis in dei nei de ôfreis fan Karigan en Cade begjinne soe, is sadwaande fan it begjin ôf oan al mislearre. De plysje pakt alle belutsenen op of sjit se dea. De autoriteiten witte ek dat Karigan en Cade ûnderweis binne nei de haadstêd, mar se binne nijsgjirrich om te sjen wat se dêr krekt sille en oft se ek noch oare meistanners hawwe, dat der wurdt foar soarge dat de reis nei Gossham sûnder swierrichheden ferrint. It giet sels sa glêdsjes, dat Karigan en Cade it spul op in stuit net mear fertrouwe, mar se hawwe gjin oare kar as om troch te setten. Underweis jouwe se einlings ta oan harren ferealens en krije se in relaasje.\nOankommen yn Gossham tsjinnet Luke in fersyk yn om himsels foarstelle te meien oan 'e earste minister, Webster Ezmund Silk. Dat is de twahûndert jier âlde heit fan dr. Silk, dy't troch de keizer it ivige libben skonken is. It is dizze minister Silk dy't fierhinne ferantwurdlik is foar it bestjoer fan it Serpintynske Ryk, mei't de keizer sels om en om tsien jier sliept en tsien jier wekker is. Koarte tiid earder is de keizer nei net mear as acht jier sliep al wekker wurden, eat dat noch nea earder bard is. Der wurdt suggerearre dat er út 'e sliep helle is troch it yngripen yn syn tiid fan in âlde god (Westrion dy't Karigan dêrhinne brocht). Luke syn fersyk wurdt fansels honorearre, want minister Silk-en-dy wolle Karigan en Cade finzen nimme. Dat dogge se dan ek daliks nei't se yn it Keizerlik Paleis arrivearre binne. Cade wurdt oerlevere oan 'e boalen, wylst Karigan yn 'e hannen bedarret fan dr. Ezra Silk, dy't har al like fassinearjend fynt as dat perfester Josston har fûn. Hy slút har op by Josston syn tsjinstfaam Lorine en de jonge Arhys, dy't er nei Gossham ta meifierd hat om't er it geheim oangeande Arhys ûntraffelje wol.\nKarigan ûnderhannelet mei dr. Silk: se biedt oan him alles oer harsels en it ferline te fertellen salang't Cade goed behannele wurdt. Dat rêdt Cade fan 'e marteltafel, en Silk nimt har mei nei Lhean, dy't no ek yn it Keizerlik Paleis finzen holden wurdt. Cade wurdt ûnderwilens troch syn boal, in man dy't Starling hjit, meinommen nei de djipste tsjerkers ûnder it paleis, dêr't de heks Yolandhe al twahûndert jier finzen holden en foltere wurdt yn opdracht fan Webster Silk en de oare mei ûnstjerlikens bejeftige ministers. Dy fûnen nammentlik de macht dy't hja oer de keizer hie, nuodlik, en hawwe dêrom de keizer al dy tiid wiismakke dat hja dea is. It is Starling syn bedoeling om mei dit besyk Cade syn meiwurking te krijen, mei't er driget om Karigan itselde oan te dwaan. Cade kriget lykwols fral begrutsjen mei de Yolandhe. Underwilens wurdt Karigan foarlaat oan 'e keizer. Se hie Amberhill ferwachte, mar dy is tige feroare, en as er mei himsels yn diskusje giet, beseft se dat de keizer trije persoanlikheden hat (it 'reptyl mei de trije gesichten'): Amberhill, in ûnbekendenien (de seekening Askarion) en Mornhavon de Swarte, dy't troch de eksploazje fan tiid en romte doe't Karigan it spegelmasker stikken smiet, blykber op 'e iene of oare manear yn Amberhill syn holle bedarre is. Mei't de oare beide persoanlikheden syn boasaardigens fersêftsje, is de wrâld dy't de keizer skepen hat net folslein kwea.\nBy de keizer is ek dy syn ûnstjerlike liifwacht, de Ivige Beskermer, in man yn read harnas mei in helm dy't syn gesicht bedekt. As dyselde Karigan letter opsiket en syn helm ôfset, blykt it nimmen oars as har freon Fastion te wêzen, in Wapen en de persoanlike liifwacht fan kening Zachary. Hy fertelt har dat er by de fal fan Sacor-Stêd by de kening weirekke om't er keninginne Estora en har poppe yn feilichheid bringe moast (fan wa't Arhys ôfstammet), en dat er him letter by Amberhill jûn hat om te wekjen tsjin 'e ynfloed fan Mornhavon de Swarte. Karigan beseft dat se in machtige bûnsgenoat hat. As dr. Silk letter einlings oan har easken tajout en har meinimt nei Cade syn sel, beslút se dat it no of nea is, en besiket se Cade út te brekken. Dat slagget har mei har fermogen om harsels yn skimerige omstannichheden ûnsichtber te meitsjen en mei de help fan Fastion, dy't de bewekkers op 'e gong útskeakelet. Neitiid nimt Karigan de finzen dr. Silk mei om Lhean te befrijen, wylst Cade en Fastion, op oanstean fan Cade, omleech geane nei de djipste tsjerkers om Yolandhe út te brekken. Sadree't de heks losmakke is, begjinne har krêften werom te kearen.\nCade jout him by Karigan en Lhean yn it Keizerlik Museum (it 'tichthûs fan fergetten dagen') dêr't it diel fan 'e flier fan Kastiel Argenthyne leit mei de moannewizer (it 'skyltsje moanne') dy't Karigan earder al brûkt hat om nei it ferline te reizgjen. Dat is de wei nei hûs foar har en Lhean, en Cade, sa hiene se earder al ôfpraat, giet mei har. Fastion nimt Cade syn plak yn as de liifwacht fan Arhys. Underwilens hat Yolandhe de troanseal berikt, dêr't se ôfweeft mei minister Silk. Dêrnei giet se de konfrontaasje oan mei de keizer, dy't bestiet út twa mannen dy't se leavet en ien dy't se hatet. Mornhavon besiket har tsjin te kearen, mar Amberhill en Askarion keare harren tsjin him. Yolandhe is in goadinne fan 'e see, en it Keizerlik Paleis, dat op in eilantsje yn 'e haven fan Gossham boud is, leit op in kwetsber plak. It begjint oan alle kanten te oerstreamen, en boppedat roppe Amberhill en Askarion de fjoerspuiende draken op dy't it geheime wapen fan 'e seekeningen wiene. Fastion ûntflechtet it paleis mei Arhys en Lorine en ûntkomt krekt op 'e tiid foar't de draken oanfalle, net allinnich yn Gossham, mar yn it hiele Serpintynske Ryk.\nWylst it ryk einiget yn fjoer en wetter, ûntkomme Karigan, Lhean en Cade troch de tiid. Mar dan docht bliken dat immen dy't gjin magyske fermogens hat, net foàr syn tiid bestean kin. Cade kin net nei it ferline reizgje, en foarmet in anker dat ek Karigan derfan wjerhâldt nei har eigen tiid werom te kearen. As er dat foar it ferstân kriget, lit er har wolbewust los, sadat de ûntsette Karigan nei it ferline lutsen wurdt, wylst hysels nei syn eigen tiid weromsûgd wurdt. Karigan arrivearret yn 'e ytseal fan it Keninklik Kastiel yn Sacor-Stêd krekt as dêr in staasjediner plakfynt. Se materialisearret rjocht boppe itenstafel en ploft op 'e tafel del, ta grutte ûntsteltenis fan alle oanwêzigen. As har ferwûnings fersoarge binne en se harsels wer yn 'e hân hat nei it hertferskuorrende ferlies fan Cade, docht Karigan har ferslach oan kening en kaptein, mar har oantinkens oan har aventoeren yn 'e takomst begjinne al rillegau almar mear te ferdizenjen. Dat is it bewiis, neffens de Eletyske gesant Somial, dat se troch har weromkear yn har eigen tiid de takomst al sà feroare hat, dat wat se dêr belibbe hat, no nea barre sil.\nBritain, Kristen, Mirror Sight, New York, 2014 (DAW Books), ISBN 978-0 75 64 08 794.\nOpfrege fan "https://fy.wikipedia.org/w/index.php?title=Mirror_Sight&oldid=1014134"\nDizze side is it lêst bewurke op 8 okt 2020 om 15.04.


Earje jimme Heit – TO BLOG OR NOT TO B…\nEarje jimme Heit\nby Jaap Slager · Published November 1, 2020 · Updated November 1, 2020\nSoks hat my altyd yn ’e besnijing holden, dat folwoeksen lju úthâlde dat se oan dingen leauwe, dêr’t in bern noch fan seit: Toe ju, brûk jimme ferstân no efkes!\nEn dat se inoar mei in panstrutsen bekwurk foar de gek hâlde, dêr koe ik al hielendal net by.\nTenei die ik dat net mear, hear, om’t my te witten dien waard, dat soks net rjucht hâns foar foets is – dat it fierwei de baas is en lit sokke minsken mar wat yn har fet besmoare, om’t der dochs gjin bûter mear oan te striken is. Mar, doe’t ik noch op skoalle gong, siet der by Gryksk in famke by my yn ’e klasse dêr’t ik wakker heech by opseach – yn figuerlike sin dan, hin, want ik-sei-de-gek wie twa koppen grutter. Dat, doe´t se ris yn in kofjeskoft yn in herne fan it skoalplein har sigretsje stie te smoken, sette ik dêr ek de koers op ta…\nIk gong foar har oer op in stekje sitten, mei’t wy op gelikense eachhichte wiene – hja mei in sjekje, ik op in stekje.\n– Ik woe dy ris wat freegje, as dat mei.\n– Jawis, wat oars!\n– Mar it is wat … eh, persoanlik. Mei dat? Ik wol net hawwe, datst dy misledige fielst.\nHja lake har laits. Dy wie wat heas, en klonk in bytsje… hoe sil ik it sizze? … wat metaaleftich. Alle kearen as ik dy laits hearde, dan wûn it my nuver yn it liif om. Net ûnnoflik, hear – rjuchtoarsom winliks. Mar, dêr giet it no net om…\n– Do hast wolris ferteld, dat jimme thús sa fyn binne as mealde poppestront…\nHja lake har laits. Ik krige in kleur; de ynlieding hie ik wat oars yn wurden fetsje wollen. Hawar, ik hie a sein, no moast ik ek b sizze.\n– … mei himel en hel, en de hiele eksetra – Bibellêzen alle klapsketen, bidden foar en nei it iten, in heit dy’t alles en jimme dy’t neat te sizzen hawwe, en witwat allegearre!\nHja lake har laits – in bytsje beskamsum no. Ik begriep fuort dat ik der net langer om hinne daikje en no trochpakke moast. Alle ding hat syn beskie op it lêst – in krúk giet mar sa lang te wetter oant er de hals brekt.\n– Wat ik my ôffreegje … Do bist sa ferskuorrende yntelligint … Asto no dyn boereferstân brûkst, sa begrypst dochs wol dat it allegearre optochte koekeloerim is? Of net?\nHja seach my ferheard oan, en mei lei it my op ’e lea dat se der gjin belul fan hie wat ik bedoelde.\nMar doe kaam it hege wurd derút.\n– Ik wit sekuer watst bedoelst, Jaap. Ferstanlik begryp ik ek wol dat it allegearre koal mei krinten is. Mar … ik kin net oars. Ik wit net oftst dat begripe kinst, mar it sit my yn ieren en sinen; it is my mei de memmetate ynjûn. Alle lea dogge my tsjinwar, as ik wat oars tinke soe as wat my mei de tysker yndruid is. Ik wol wol, mar ik kin net. Ik soe it gefoel hawwe dat ik ús heit ferleagenje – dat kin net.\nHja seach my neareagich oan. Ik hie har efkes oankrûpe wollen, mar ik hold my tebek, bang dat it ferkeard opfette wurde koe. Net fan har, mar fan myn kammeraten. No kin it my de barrels net mear skele, wat in oar tinke wol of net. Mar doedestiids siet ik jitte yn in rite dat soks wichtich wie, sjuch.\nMar, kremis noch ta, wat haw ik op dat stuit in protte leard. Hja hat my geweldich holpen en lear minskedwaan en -litten better te begripen.\nby Jaap Slager · Published December 6, 2021 · Last modified December 7, 2021\nIt âldste berop\nby Jaap Slager · Published March 28, 2018 · Last modified March 29, 2018\nWêrom’t ik in hûneman bin\nby Jaap Slager · Published July 20, 2021


Wer oerlêst troch reinwetter | Omrop Fryslân (advertinsje)\nWer oerlêst troch reinwetter 22 aug 2004 - 13:26\nGrutte protten reinwetter hawwe op 'e nij foar problemen soarge yn Fryslân. Yn Minnertsgea stiene de strjitten wer blank. Bewenners wiene de hiele nacht yn tou om yn 'e gaten te hâlden hoe heech it wetter kaam. Yn Seisbierrum rûn in bakkerssaak ûnder wetter. Boppedat sloech de bliksem yn de saak yn en rekke de stroom derôf. Túnker Hartman hat in pomp ynset om it wetter út de kassen te krijen. Yn Seisbierrum wie 75 mm reinwetter fallen.\nKorreksje meldeLês foarTrefwurden: argyfView the discussion thread.Diel dit berjocht op: 22-08Aksje SP tsjin containerbedriuw 22-08Bitgum foar partoer Rinia Besjoch ek...


Mishanneling yn Dokkum 23 aug 2009 - 16:30\nTrije manlju (twa fan 19 en ien fan 20, allegear út Holwert) binne sneintemoarn oanholden yn Dokkum foar it mishanneljen fan in man. De manlju hiene tsjin de autodoar fan it slachtoffer oanskopt. Doe't er útstapte om ferhaal te heljen, waard er samar skopt en slein. Dêrnei naaide de groep gau út. Plysjes fûnen de manlju letter yn in hoarekagelegenheid. Se binne oerbrocht nei it buro en dêr ynsletten. Tsjin har is proses-ferbaal opmakke.\nKorreksje meldeLês foarTrefwurden: argyfView the discussion thread.Diel dit berjocht op: 23-08Fernielings yn Harns 23-08Oanholden foar bedriging Besjoch ek...


De ferzje fan 19 okt 2013 om 20.11\n91 bytes grutter , 8 jier lyn\nsa better, hooplik\nDe ferzje fan 19 okt 2013 om 17.53 (wizigje)\nDe ferzje fan 19 okt 2013 om 20.11 (wizigje) (weromsette)\n(sa better, hooplik)\nKlaudius syn komôf is ûndúdlik. Nei gedachten waard er berne yn Syrmia (Sirmium; yn Neder-[[Pannoanje]]). KlaudiusHy tsjinne as [[tribún]] ûnder [[Desius]] en [[Falerianus I]], en waard troch de lêste beneamd as oerbefelhawwer yn Illyricum. HyKlaudius koewaard keizer wurde doe't hy tegearre mei [[Aurelianus]] yn septimber 268 in koup belei tsjin keizer [[Gallienus]].\nIt keizerskip fan Klaudius bestiehat foar in grut part út oarlochfiere bestean. ItSyn regear begûnset allegearreútein mei in opstân fan it leger yn ''Mediolanum'' ([[Milaan]]) dy't hy allinnich delslaan koe troch de soldaten jild ta te sizzen fan 20 aurei de man. Wylst de Romeinen yn Mediolanum mei-inoar fochten, kamen yn it noarden de [[Allemannen]], in Germaansk folk, oer de [[Brennerpas]] it ryk ynfallen. Yn de lette hjerst fan [] kaam it ta in fjildslach by it [[slach oan it Gardamar|Gardamar]] tsjin de Alemannen. Dêr brocht it leger fan Klaudius harren sa'n ferpletterjende nederlaach ta dat de helte mar fan de tsjinstanner it slachfjild libbend ferlitte koe. Fuort dêrnei moast Klaudius weromkeare nei Rome om't nije swierrichheden yn [[Galje]] syn omtinken fregen.\nKlaudius stjoerde syn maatfreon Aurelianus mei troepen nei it suden fan Galje enta. dyAurlianus slagge it om de kontreien eastlik fan de [[Rhône]] wer oan it Romeinske Ryk ta te foegjen. Mei ûnderhandelings koe Klaudius itselde berikkeberrikke yn [[Spanje]] itselde resultaat mei ûnderhandelings. It ferfal fan it ryk koe sawaandedêrtroch tydlik opkeard wurde. ▼\nWylst de Romeinen yn Mediolanum mei-inoar fochten, wienen yn it noarden de [[Allemannen]], in Germaansk folk, oer de [[Brennerpas]] it ryk ynfallen. Yn de lette hjerst fan [] wie der in fjildslach by it [[slach oan it Gardamar|Gardamar]]. It leger fan Klaudius brocht de Allemannen sa'n ferpletterjende nederlaach ta dat amper de helte fan de tsjinstanner it slachfjild libben ferlitte koe. Fuort dêrnei moast Klaudius weromkeare nei Rome om't swierrichheden yn [[Galje]] syn omtinken fregen.\nWilens soargen de [[Goaten]] foar grutte problemen op de [[Balkan (skiereilân)|Balkan]]. Klaudius sette der hinnegie mei syn troepen dêrhinne en helle flakby Marsianopolis in skitterjende oerwinning. DatDy oerwinning besoarge him de nammetaheaksel "Goatikus". DêrmeiLykwols wienen de problemen lykwolsdêrmei noch net oplost. Nije ynfallen fan de Goaten moasten tsjinhâlden wurden en fierders wie der in soad ûnrêst yn it easten, dêr't Keningin [[Senobia]] fan [[Palmyra]] yn [] de Romeinske gebieten ynfallen wie. Har troepen hiene de seehaven fan Egypte, [[Aleksandrje]], oermastere en dêrmei wie de foar Rome sa wichtige [[nôt]]-oanfier ôfsnien. Dêrnei stjoerde sy har legers nei it noarden ta en oermastere grutte stikken Romeinsk grûngebiet yn [[Asia Minor]] (Turkije). Klaudius, dy't op 'e Balkan genôch te stellen hie mei de Goaten, koe in oarloch yn it easten netdernet by tasteanhawwe. Hy wie twongen om frede mei har frede te sluten.▼\n▲Klaudius stjoerde syn maat Aurelianus mei troepen nei it suden fan Galje en dy slagge it om de kontreien eastlik fan de [[Rhône]] wer oan it Romeinske Ryk ta te foegjen. Mei ûnderhandelings koe Klaudius itselde berikke yn [[Spanje]]. It ferfal fan it ryk koe sawaande tydlik opkeard wurde.\nHyKlaudius krigehat mei noch mear oarloggen te krijen hawn; der kamen eknoch ynfallen yn [[Brittanje]], [[Raetia]] en yn [[Pannoanje]] by. Om al dizzedy problemen yn it ryk oan te kinnen, liet Klaudius de striid tsjin de Goaten oer oan Aurelianus en sels gong er nei Sirmium. De pest, dy't de Goaten grutte ferliezen tabrocht hie, briek dêr út yn syn eigen leger. Klaudius rekke sels besmet en ferstoar yn jannewaris fan []. Alhoewol't hy mar twa jier keizer west hie, waard syn dea tige betreure troch de Romeinske [[senaat (Rome)|senaat]] en it leger. Dêrom waard er fuortendaliks godlik ferklearre nei syn dea.▼\n▲Wilens soargen de [[Goaten]] foar grutte problemen op de [[Balkan (skiereilân)|Balkan]]. Klaudius sette der hinne mei syn troepen en helle flakby Marsianopolis in skitterjende oerwinning. Dat besoarge him de namme "Goatikus". Dêrmei wienen de problemen lykwols net oplost. Nije ynfallen fan de Goaten moasten tsjinhâlden wurden en fierders wie der in soad ûnrêst yn it easten, dêr't Keningin [[Senobia]] fan [[Palmyra]] yn [] de Romeinske gebieten ynfallen wie. Har troepen hiene de seehaven fan Egypte, [[Aleksandrje]], oermastere en dêrmei wie de foar Rome sa wichtige [[nôt]]-oanfier ôfsnien. Dêrnei stjoerde sy har legers nei it noarden ta en oermastere grutte stikken Romeinsk grûngebiet yn [[Asia Minor]] (Turkije). Klaudius, dy't op 'e Balkan genôch te stellen hie mei de Goaten, koe in oarloch yn it easten net tastean. Hy wie twongen om mei har frede te sluten.\n▲Hy krige mei noch mear oarloggen te krijen; der kamen ek ynfallen yn [[Brittanje]], [[Raetia]] en yn [[Pannoanje]]. Om al dizze problemen oan te kinnen, liet Klaudius de striid tsjin de Goaten oer oan Aurelianus en sels gong er nei Sirmium. De pest, dy't de Goaten grutte ferliezen tabrocht hie, briek dêr út yn syn eigen leger. Klaudius rekke sels besmet en ferstoar yn jannewaris fan []. Alhoewol't hy mar twa jier keizer west hie, waard syn dea tige betreure troch de Romeinske [[senaat (Rome)|senaat]] en it leger. Dêrom waard er fuortendaliks godlik ferklearre.\nOpfrege fan "https://fy.wikipedia.org/wiki/Wiki:MobileDiff/668840"


Frysk earepodium op NBK | Omrop Fryslân (advertinsje)\nFrysk earepodium op NBK 03 des 2011 - 17:31\n0 reaksjes By de Nederlânske brassbandkampioenskippen (NBK) yn Grins binne sneon yn de twadde divyzje trije Fryske bands yn de prizen fallen. Excelsior út Ferwert waard earste, De Lofklank út Oerterp twadde en Euphonia út Wolvegea tredde. Excelsior stiet ûnder lieding fan Herman Sipma.\nDer diene fiif Fryske brassbands mei oan de twadde divyzje en trije stiene dus op it earepoadium.\nKorreksje meldeLês foarTrefwurden: NBKbrassbandExcelsiorLofklankEuphoniaWâldsangSoli BrassView the discussion thread.Diel dit berjocht op: 03-12ONS bliuwt boppeoan stean 03-12Avanti ferliest wichtich duel Besjoch ek...\nDe Lofklank út Oerterp grutte winner SurventoBrass 18 jun 2016 - 23:24 Yn de B-groep fan it SurventoBrass Festival yn Surhústerfean gie sneon de haadpriis nei De Lofklank út Oerterp ûnder lieding fan Gerk Huisma. Sy... ONS Boso Snits ferliest mei 3-2 by Excelsior 23 jan 2016 - 16:32 ONS Boso Snits ferlear sneon mei 3-2 by Excelsior. Yn Maassluis begûnen de Snitsers goed. Al nei 3 minuten kopte Yumé Ramos de iepeningstreffer... Sportklup Hearrenfean wint op eigen fjild fan Excelsior 11 des 2015 - 22:03 SC Hearrenfean hat freedtejûn Excelsior ferslein mei 2-1. De ploech fan trainer Foppe de Haan wûn yn it Abe Lenstra Stadion fertsjinne fan de... Twa Friezen selektearre foar Europeeske Jeugdbrassband 30 nov 2015 - 14:23 Twa Fryske muzikanten, Marije van der Weg en Gert Mollema, meie meidwaan oan de Europeeske Jeugdbrassband op it EK yn 2016. Van der Weg is fan... (advertinsje)


Sint-Thomaslieden Ketlik giet troch, fakkeloptocht en midwintermerk skrast | Omrop Fryslân\n22 des 2020 - 08:21\nFanwege it coronafirus wie it efkes ûndúdlik oft de tradysje fan it Sint-Thomaslieden yn Ketlik dit jier wol trochgean koe. Pleatslik Belang Ketlik hat lykwols grien ljocht krigen fan de gemeente en wa't it wol, mei op eigen manneboet gewoan de klokken liede. De aktiviteiten deromhinne, de fakkeloptocht en de midwintermerk, binne wol skrast.\nIt is in iuwenâlde tradysje, dy't hjoed-de-dei noch mar yn twa Fryske doarpen bestiet: it Sint-Thomaslieden. Ynwenners fan Ketlik liede tusken 21 desimber en âldjiersdei de klokken fan de klokkestoel om kweade geasten te ferdriuwen.\nDit Sint-Thomaslieden wurdt dien fan 21 desimber ôf, de dei fan Sint Thomas. It wurdt ek wol 'plúslieden' neamd en de tradysje is inkeld yn Aldhoarne en Ketlik noch. De keunst is om de klokken te lieden yn in ritme dat goed op inoar ôfstimd is, al kinne net in soad minsken dat mear.\nMoandei hat Pleatslik Belang Ketlik kontakt hân mei de gemeente Hearrenfean. It lieden mei trochgean as minsken har oan de coronaregels hâlde. "De gemeente wie aardich kûlant. De coronamaatregels binne dúdlik en dêr moatte we ús by it kloklieden ek oan hâlde", seit Harm Wierda fan Pleatslik Belang Ketlik.\nPleatslik Belang sil dêrom oanwizingen ophingje by de klokkestoel, sadat minsken genôch ôfstân hâlde. It skeelt dat it lieden fan de klokken faak op eigen manneboet bart, en net in grut barren is mei in soad minsken tagelyk. "As it wol de spuigatten útrint mei publyk, kinne we altyd noch sjen hoe't we dat oanpakke", seit Wierda.\nGjin oare aktiviteiten\nDe fakkeloptocht lûkt lykwols wol in soad publyk. Dêr dogge alle jierren in soad bern en folwoeksenen oan mei. Ek de midwintermerk om de tsjerke fan Ketlik hinne is fan de baan. Dochs is Pleatslik Belang der bliid mei dat it kloklieden noch wol trochgean kin. Minsken binne wolkom tusken 8.00 en 22.00 oere.\nHarm Wierda fan Pleatslik Belang Ketlik\nKetlik coronafirus Sint-Thomaslieden plúslieden Pleatslik Belang Ketlik


Op ’e ferfryskjende toer: nije cd’s fan Gerard Rinsma en Onno Loonstra | ensafh\nIt liket wol as is it meitsjen fan Frysktalige wjergaders (covers) fan ynternasjonaal en nasjonaal bekende (pop)lieten op ’t stuit in hype ûnder artysten yn Fryslân. Der stiet wér in album mei lieten fan Leonard Cohen yn it Frysk op priemmen en Grytsje Melchers, better bekend as sjongeres Grytz fan it duo Grytz en Grize, en oaren binne dwaande mei in cd fol, troch Kees de Wolf ferfryske, lieten fan Boudewijn de Groot. Ein ferline jier kamen al twa albums út, dêr’t ek net te min oarmans wurk dat foar de gelegenheid ‘eigen’ makke is op stiet, nammentlik It sûzjen fan ’e stilte fan Gerard & Grace en Earste simmer mei dy fan Onno Loonstra.\nGerard Rinsma stiet as dûmny yn ’e protestantske gemeente fan Goutum. Hy is in alsidich man. Behalve teolooch is er poppespiler en muzikant. Yn ’e lêste ‘funksje’ siet er yn it ferline yn ’e Frysktalige folkgroep Gysbert. Op 18 desimber 2016 hâlde er yn Goutum de earste Top 2000-tsjinst. Bekende nûmers út ’e Top 2000 ferbûn er mei lêzingen út ’e Bibel en syn eigen preek.\nDe nûmers út ’e Top 2000 binne neffens Rinsma nammentlik folle méár as populêre deuntsjes op ’e radio! Se bringe ek yn ’t sin wêr’t wy wiene doe’t wy ‘dat’ nûmer hearden, wat oft wy doe diene en yn hokker stimming oft wy wiene. Oan ’e hân fan ’e nûmers komt it oare ferhaal fan it libben oan ús foarby. En dat ferhaal is neffens Gerard Rinsma wier net allinne mar ien fan ‘seks en drugs en rock ’n roll’. It giet ek oer fragen as wa’t ik bin, wa’t myn freonen binne en wêr’t ik treast fine kin as ik alles kwytreitsje. It binne nei syn betinken dus de ivige fragen dy’t de minsken oan harsels en oan elkoar stelle, yn en bûten de tsjerke!\nTicht by de orizjinelen\nWat oft Gerard Rinsma krekt ‘lêst’ yn ’e Top 2000-nûmers is sûnt ein oktober fan ferline jier ek yn it Frysk te hearren. Doe ferskynde nammentlik fan him, yn ’e mande mei de gospelgroep Grace, de cd It sûzjen fan ’e stilte. Grace, út Ljouwert, bestiet út ’e muzikanten Marcel Rinzema (piano, synthesizer, sang), Johan Tjepkema (gitaar, perkusje), Taco Jan Osinga (bas, sang), Tjeerd Kievit (elektryske gitaar) en Theo Holwerda (drums). Sy steane sjonger-gitarist Gerard Rinsma op ’e cd méár as fakkundich by yn ’e achttjin ferfryske ferzjes fan ynternasjonale popsongs fan ûnder oaren Bob Dylan, Bryan Adams, Bruce Springsteen, Simon & Garfunkel, Eric Clapton en George Harrison.\nAs oersetter/bewurker fan ’e lietteksten is Rinsma oer ’t generaal aardich ticht by de orizjinelen bleaun. It sûzjen fan ’e stilte is wat dat oanbelanget bygelyks perfoarst net te ferlykjen mei Un held út de Meenthe, it album fan Melvin van Eldik út 2005, dêr’t sechtjin ‘Liwwadder teksten op melodietsjes fan hits út de jaren ’60, ’70 en ’80’ op te hearren binne. Lês mar ris wat oft Rinsma makke hat fan it tredde en fjirde kûplet fan Bob Dylan syn ‘Mr. Tambourine Man’, dat by him ‘Menear-de-Tamboerijn-man’ wurden is. Dylan skreau yn ’e neamde kûpletten:\nYn Gerard Rinsma syn ferzje is dat wurden:\nHee, Menear de Tamboerijn-man, sjong in liet foar my,\nYn de tingel-tangel moarntiid reizgje ik dy oeral nei.\nNim my mei foar in trip op dyn machtich brûzjend skip,\nAl myn sintugen binne stripped en myn hannen fiele neat\nEn myn fuotten binne as lead, wachtsje inkeld op myn learzens\nOm te rinnen.\nOp sa’n wize hat Gerard Rinsma it ‘aspekt’ fan ’e drugsbrûker dy’t wachtet op ’e komst fan syn dealer, de ‘Tambourine Man’, yn it nûmer fan Bob Dylan alhielendal oerein litten. Hy sprekt – oars as men fan in dûmny faaks ferwachtsje soe! – dus gjin moreel oardiel út, troch ynhâldlik feroarings oan te bringen yn syn Fryske wjergader. En dêrmei binne wy, wat my oanbelanget, fuort al by de grutte wearde fan It sûzjen fan ’e stilte: it is in album dat oer alle boegen tsjûget fan ’e iepen en romhertige ‘blik’ dy’t dûmny/muzikant/oersetter Gerard Rinsma ynhâldlik hat op ’e troch him selektearre lieten út ’e Top 2000! Hy lit yn syn Fryske oersettings gewoan hearre wêr’t dy nûmers oer geane en komt sa op in hiel natuerlike wize út by de universele sizzingskrêft (strekking) dêrfan. Dat jildt ek foar de pear nûmers dêr’t er as oersetter justjes frijer by te wurk gien is, lykas ‘De simmer doe’t ik sechtjin wie’ (‘Summer of ’69’ fan Bryan Adams), ‘Ik hearde it yn de preek snein’ (‘I Heard it Through the Grapevine’ fan Marvin Gaye/Creedence Clearwater Revival) en ‘Flinter op in blom’ (‘Candle in the Wind’ fan Elton John). It earstneamde nûmer liket er ynhâldlik wat oanpast te hawwen om’t dat net songen wurdt troch himsels, mar troch Marcel Rinzema fan Grace; yn it twadde leit er in ferbân mei syn berop as preekfeint, en yn it tredde liftet er mei op it omtinken dat de út Ljouwert ôfkomstige eksoatyske dûnseresse en ûnderstelde spionne Margaretha Geertruida Zelle, oftewol Mata Hari (1876-1917), it lêste healjier yn ’e media krigen hat.\nNettsjinsteande de yn guon nûmers wat steurende staveringsútspaak fan sjonger Gerard Rinsma (iensumens en waarden bygelyks yn ‘Flinter op in blom’) en ’e op plakken aardich ‘skerp’ oansette produksje, is It sûzjen fan ’e stilte in album wurden dat der wêze mei! By einsluten moat hjir noch neamd wurde de smaakfolle foarmjouwing, troch Chris Raab, fan it cd-boekje mei de teksten. Dêrtroch is it gewoan in feest om it album oan immen presint te dwaan.\nKin Gerard Rinsma sûnder mear in ‘feteraan’ yn ’e Frysktalige muzyk neamd wurde, dat jildt perfoarst net foar sjonger-gitarist Onno Loonstra. Onno is fan syn fak ferversbaas yn Dokkum en krige om syn fjirtichste hinne foar ’t earst in gitaar yn ’e hannen. Doe’t er lykwols ien kear de guit fan it gitaarspyljen en sjongen te pakken hie, wie er net mear te kearen! Hy sit yn ’e popgroep Progress, spilet op festivals, docht hûskeamerkonserten en wie ek al in kearmannich te gast yn programma’s fan Omrop Fryslân. Op sa’n wize is Onno Loonstra ûnderwilens foaral wrâldferneamd yn syn bertekrite Noardeast-Fryslân. Gjin niget, dat him dêr gauris de fraach steld waard wannear’t syn earste cd te ferwachtsjen wie!\nDy cd leit der sûnt in pear moanne en hat as titel Earste simmer mei dy. Op ’e skiif steane tolve nûmers, dy’t tekstynhâldlik in aardich engazjearre, maatskippij-krityske, artyst hearre litte. Syn argewaasje fan ’e grutte wrâldswierrichheden, de rûnom oanwêzige kommersje en it spikerhurde kapitalisme yn ’e hjoeddeiske maatskippij, lit Onno Loonstra lykwols net planút, mar op in ynbannige wize hearre. Hy besjongt nammentlik mei passy it ‘lytse libben’ fan himsels; it lok, fertriet, ferlies en leafde, en reflektearret op sa’n wize yn syn lieten op ’e krektneamde maatskiplike fraachstikken. Dat docht er bygelyks yn ’e eigen nûmers ûnder de respektyflike titels ‘Sels geraniums ferdrûgje’ (lok); ‘Dyn libben is libbe’ (fertriet); ‘Har brieven’ (ferlies) en it titelstik ‘Earste simmer mei dy’ (leafde).\nNijsgjirrich is, dat Onno Loonstra behalve sân eigen nûmers fjouwer troch himsels ferfryske stikken op syn debút-cd set hat. It giet dêrby om ien nûmer fan ’e Amerikaanske band The Decemberists: ‘Ûnder by de spoarbaan’ (oarspronklik ‘Down by the Water’) en trije út it repertoire fan ’e Frânske sjansonnier Georges Brassens (1921-1981). Dy lêsten hawwe as Fryske titels respektyflik ‘De minne reputaasje’ (= ‘La mauvaise réputation’), ‘Ljipaaisykjen’ (‘La chass aux papillions’) en ‘Lokkige leafde is in dream’ (‘Il n’y pas d’amour heureux’). ‘Bliuw by my’, in al besteande, troch Jaap Duijs makke, oersetting fan Jacques Brel (1929-1978) syn ‘Ne me quitte pas’, bringt it tal ferfryskings op Earste simmer mei dy op mei-inoar fiif.\nKramp en ûnfêstens\nKrekt as Gerard Rinsma hjirboppe, is Onno Loonstra moai ticht by de grûnteksten fan, yn syn gefal, Georges Brassens bleaun. Boppedat begeliedt er syn wjergaders fan dy nûmers op in waarme wize mei syn eigen akoestyske gitaar en sit syn sjongstim hiel ticht by it timbre fan Brassens. Dêrtroch binne de trije krektneamde nûmers yn it earste oankommen hiele moaie ferskes wurden. En dochs…, as harker mis ik wat yn Loonstra syn fertolkings fan Brassens! Dat jildt allyksa foar syn ferzje fan ‘Ne me quitte pas’ fan Jacques Brel, dêr’t er, lykas sein, de ferfrysking ‘Bliuw by my’ troch Jaap Duijs foar brûkt hat. Yn Douwe Heeringa syn fertolking fan dat nûmer, út 1989 op ’e cd Brel, in Fries. Douwe Heeringa sjongt Jacques Brel en dan ûnder de folsleine titel ‘Leafste bliuw by my’, foel alles op syn plak: sawol tekst, muzyk as wize fan útfieren. By Onno Loonstra is dat allegear in stik minder. Ik haw yn my omgean litten wêr’t him dat oan sitte kinne soe. Nei alle gedachten moat de oarsaak socht wurde yn it folgjende.\nOnno Loonstra hat op himsels in sjongstim mei in moai donker timbre, dy’t poer geskikt is foar sjansoneftige nûmers. As er him wat frijer en losser fielt by it sjongen, lykas yn syn eigen nûmer ‘We lûke nei de lep’, kin er dêrmei ta akseptabele útfierings komme. As er lykwols nûmers fan oaren fertolkje moat, liket syn stim yn in soarte fan kramp en ûnfêstens te sjitten, wêrtroch’t ûnsuvere noaten ûntstean. En dy noaten liede de harker ôf fan ’e sizzingskrêft fan ’e teksten. In goede stimcoach hie yn dit stik fan saken by Onno Loonstra wûnders ferrjochtsje kinnen! Wat dat oanbelanget hie der in rol weilein west foar Kees Bode fan De Kast, dy’t de toetsepartijen op ’e cd foar syn rekken nommen hat en dy’t ik in tige saakkundich musikus achtsje. Hy hie de noch wat ûnbetûfte sjonger (sjoch hjirboppe) Onno Loonstra fokaal grif it goede paad wize kinnen!\nGerard & Grace: It sûzjen fan ’e stilte (en 17 oare popsongs ferivige yn it Frysk) (cd); www.gerardrinsma.nl.\nOnno (Loonstra): Earste simmer mei dy (cd); www.onno.frl..\nBeide útjeften: Marista; Ljouwert 2017; www.marista.nl.


Nijs - Sil duorsume enerzjy technology opnij definiearje yn in duorsume takomst?\nYn 'e iere 1900 begon enerzjyprofessionals it enerzjynet te ûntwikkeljen.Se hawwe oerfloedich en betroubere elektrisiteitsfoarsjenning krigen troch fossile brânstoffen lykas stienkoal en oalje te ferbaarnen.Thomas Edison makke beswier tsjin dizze enerzjyboarnen, en sei dat de maatskippij enerzjy ûntlient út natuerlike foarrieden, lykas sinneljocht en wyn.\nTsjintwurdich binne fossile brânstoffen de grutste enerzjyboarne fan 'e wrâld.Om't mear en mear konsuminten har bewust binne fan 'e negative ekologyske ynfloed, begjinne minsken duorsume enerzjy oan te nimmen.De wrâldwide oergong nei skjinne macht hat ynfloed op de technologyske foarútgong fan 'e yndustry en befoardere nije enerzjyfoarsjenningen, apparatuer en systemen.\nFotovoltaïske en oare sinne-ûntwikkelingen\nAs de fraach nei duorsume enerzjy tanimt, ûntwikkelje machtprofessionals nije technologyen en wreidzje it oanbod út.Sinne-enerzjy is in wichtich wrâldwide produkt op it mêd fan skjinne enerzjy.Miljeu-yngenieurs makken fotovoltaïsche (PV) panielen om de effisjinsje fan skjinne enerzjy te ferbetterjen.\nDizze technology brûkt fotovoltaïske sellen om de elektroanen yn it paniel los te meitsjen, en generearje dêrmei enerzjystream.De oerdracht line sammelet de macht line en konvertearret it yn elektryske enerzjy.Fotovoltaïske apparaten binne heul tin, wat minsken helpt om se op dakken en oare handige lokaasjes te ynstallearjen.\nIn team fan miljeu-yngenieurs en wittenskippers oannaam fotovoltaïske technology en ferbettere it, it meitsjen fan in ferzje kompatibel mei de oseaan.De enerzjyprofessionals fan Singapore hawwe driuwende fotovoltaïske panielen brûkt om de grutste driuwende sinnebuorkerij te ûntwikkeljen.De hege fraach nei skjinne enerzjy en beheinde produksjeromte hawwe dizze technologyske foarútgong beynfloede en revolúsjoneare de sektor foar duorsume enerzjy.\nIn oare technologyske foarútgong beynfloede troch duorsume enerzjy is sinne-oplaadstasjons foar elektryske auto's (EV).Dizze sintrales omfetsje in fotovoltaïske luifel dy't op it terrein skjinne elektrisiteit opwekke kin en it direkt yn 'e auto fiede kin.Professionals binne fan plan dizze apparaten te ynstallearjen yn boadskippen en winkelsintrums om de tagong fan elektryske autobestjoerders ta duorsume enerzjy te fergrutsjen.\nKompatibel en effisjint systeem\nDe sektor foar duorsume enerzjy beynfloedet ek de foarútgong fan tûke technology.Slimme apparaten en systemen besparje enerzjy en ferminderje de druk op skjinne stroomnetten.As partikulieren dizze technologyen keppelje, kinne se de útstjit fan broeikasgassen ferminderje en jild besparje.\nIn nij tûk apparaat dat de wensektor oernimt is in autonome thermostaat.Eko-bewuste hûseigners ynstallearje de technology om de stabiliteit en langstme fan sinnepanielen op it dak en oare skjinne enerzjytechnologyen op it plak te ferbetterjen.Smart thermostats brûke it Internet of Things (IoT) om tagong ta Wi-Fi te fergrutsjen foar avansearre funksjes.\nDizze apparaten kinne de lokale waarberjocht lêze en de binnentemperatuer oanpasse om enerzjyferlies op noflike dagen te ferminderjen.Se brûke ek bewegingsdeteksjesensors om it gebou yn meardere gebieten te ferdielen.As in gebiet leech is, sil it systeem de krêft útsette om enerzjy te besparjen.\nCloud-basearre smart technology stipet ek ferbettere enerzjy-effisjinsje.Ynwenners en bedriuwseigners kinne it systeem brûke om gegevensfeiligens te ferbetterjen en it gemak fan ynformaasjeopslach te ferbetterjen.Wolketechnology ferbetteret ek de betelberens fan gegevensbeskerming, en helpt yndividuen jild en enerzjy te besparjen.\nDuorsume enerzjy opslach\nOpslach fan wetterstofbrânstofsel is in oare technologyske foarútgong beynfloede troch de sektor foar duorsume enerzjy.Ien fan 'e beheiningen fan skjinne enerzjysystemen lykas sinnepanielen en wynturbines is dat se de leechste opslachkapasiteit hawwe.Beide apparaten kinne effektyf duorsume enerzjy leverje op sinnige en wynrige dagen, mar it is lestich om te foldwaan oan 'e enerzjyferlet fan konsuminten as waarpatroanen feroarje.\nHydrogen fuel cell technology hat ferbettere de opslach effisjinsje fan duorsume enerzjy en makke genôch macht oanbod.Dizze technology ferbynt sinnepanielen en wynturbines mei grutskalige batterijapparatuer.Sadree't it duorsume systeem de batterij oplaadt, giet de elektrisiteit troch de elektrolyzer, en dielt de útfier yn wetterstof en soerstof.\nIt opslachsysteem befettet wetterstof, wêrtroch in rike potensjele enerzjyfoarsjenning ûntstiet.As de fraach nei elektrisiteit tanimt, giet wetterstof troch de converter om brûkbere elektrisiteit te leverjen foar huzen, elektryske auto's en oare elektroanyske apparaten.\nDuorsume technology oan 'e hoarizon\nAs it fjild fan duorsume enerzjy bliuwt útwreidzje, mear stypjend en kompatibel\ntechnologyen sille de merk yngean.In team fan yngenieurs is it ûntwikkeljen fan in selsridende elektryske auto mei in fotovoltaïsk-lined dak.De auto rint op de sinne-enerzjy dy't er opwekt.\nOare ûntwikkelders meitsje skjinne mikrogrids dy't allinich duorsume enerzjy brûke.Lannen en lytsere gebieten kinne dizze technology brûke om doelen foar emissiereduksje te berikken en atmosfearbeskerming te ferbetterjen.Lannen dy't skjinne enerzjytechnologyen oannimme kinne har koalstoffoetôfdruk ferminderje en de betelberens fan elektrisiteit ferheegje.\nSolar Street Light Pole, Solar Powered zaklamp, Wetterdichte sinneljochten, Swimbad Solar Lights, Solar Light Bulb, Solar Led Flood Lights,


Beeldende kunstMienskipTheater\t 5 jaar geleden\nOp dit stuit is it drok mei de presintaasjes fan The Eleven Fountains, in kado fan KH2018 oan de Fryske stêden. Der is ek ûngemak oer de hiele proseduere. Henk de Boer, byldzjend keunstner út Warkum, hat mei Stichting de Paupers besocht om foar dy ûnfrede in teatrale foarm te finen. It waard de Pauperfontein.\nTekst en interview: Gerbrich van der Meer – Fideo: Niels Gerstel\nFerline jier hong der al in tekenwurk by teaterstik Kepler, in maatskippijkrityske foarstelling fan Stichting De Paupers oer de macht fan de nullen, fertelt byldzjend keunstner Henk de Boer. It stik waard yn de simmermoannen op it eilân Breewar flakbij Warkum opfierd. It byldwurk, in fontein opboud út dripkjende penissen, wie in prélude op de Pauperfontein dêr’t 14 febrewaris in crowdfunding aksje foar hâlden wurdt. It is dúdlik in satirysk wurk wurden as reaksje op de gong fan saken om it KH2018-projekt The Eleven Fountains hinne.\nIn earste bijienkomst yn Warkum, ferline jier, oer it kommen fan in fontein makke de bewenners der net rêstiger op, sa fertelt Henk de Boer. ‘Neipratend yn it kafee sei ik doe út de gek: sa kinne we ek wol in iepenbier toilet meitsje as hingplak. Want dêr is no echt ferlet fan yn Warkum. En dan wurdt it in fontein fan lullen. Dan kriget jan lul ek in stim en as er dan yn it toilet pisset, spuitet de fontein syn wetter. As dat gjin mienskip is!’ Der waard gniisd, mar it liet de omstanners net los. En ynienen ûntstie it idee om yn it echt ek sa’n fontein te meitsjen, om dy rûnride te litten yn ‘e doarpen en in teaterstik om hinne te bouwen, spile troch froulju.\nFontein fan Kepler\nFerbylding kin net sûnder ferhaal, en sa betocht de stichting it ferhaal fan in ikoanysk keunstwurk dat hûndert tûzen jier lyn op Breewar stie en fjirtich tûzen foar Kristus fernield wie. By opgravingen kamen der brokstikken fan in fontein boppe wetter dy’t út tsientallen penissen bestie. In fontein fan en foar jan lul dus yn ‘e foarm fan in iepenbier toilet. In fontein dêr’t de gewoane man lid fan wurde kin troch in penis te adoptearjen dy’t hy nei ôfrin ek kriget as de fontein wer ôfbrutsen wurdt. ‘Sa hat net ien mear der plezier, mar ek gjin hinder fan.’ Henk de Boer en konsorten fine it wichtich dat yn dizze fontein de stim fan eltsenien werklinkt. ‘De minsken mei meitinke en meibouwe. Sadat se oan ‘e ein sizze: dit hawwe we dochs mar efkes meielkoar dien!’\nDe Pauperfontein is in kritysk en humoristysk antwurd op de hiele proseduere fan The Eleven Fountains dêr’t de mienskip amper ynbring hat en suver allinnich mar as klapfee tsjinnet. Mei as djiptepunt de presintaasje fan de fontein yn Frjentsjer dêr’t it publyk al klapte wylst de fontein noch heal yn it pypskom siet.\nJouke van Dieren, skipstimmerman en frijwilliger bij de stichting, kin noch kiezzich wurde oer de presintaasje fan ‘De woeste leeuwen’, ferline wike yn De Klameare yn Warkum. ‘Cornelia Parker heeft gekozen voor twee leeuwen omdat die representatief zouden zijn voor Workum. Maar als je goed kijkt zie je dat het in alle Friese steden stikt van de leeuwen. En in de andere provincies ook.’ De Nederlânske liuw is net allinnich in wichtich symboal yn de heraldyk, mar wie ek mear as twa hûndert jier it skaaimerk fan de Republiek der Zeven Verenigde Nederlanden. Logysk dat it optilt fan de liuwen yn Nederlân. ‘ Hoe kan het dat de fonteincommissie haar daar niet van op de hoogte heeft gesteld?’\nLeden fan stichting De Paupers yn gearkomste\nFoar it projekt The Eleven Fountains is socht nei bûtenlânske keunstners. Om de blik fan de Friezen te ferbreedzjen? Of wurket it oarsom. Is der sprake fan in simplifikaasje? Hawwe de keunstners har echt ferdjippe yn wat der hjir spilet? Yn Fryslân kinst op âlde grêfsarken de wjuk fan in flearmûs fine as symboal fan de nacht en de dea. Dat de flearmûs neffens de Flaamske keunstner ek in symboal fan hope wêze soe, stiet dêr mar wat fier by wei. Dochs sil in flearmûs fan trije by fiif aanst foar de Broeretsjerke fan Boalsert komme te stean.\nWie it dan sa lestich om gearwurkingsferbannen op te setten tusken betûfte Fryske keunstners dy’t thús binne yn dizze mienskip en bûtenlânske om al oparbeidzjend ta wat fernijens te kommen? Wat moat Dokkum mei in iisfontein yn in tiid dêr’t de mienskip hieltyd mear it belang fan duorsemheid ynsjocht? Doe’t Henk de Boer, sa fertelde er, by de definitive presintaasje fan ‘De woeste leeuwen’ wie en wat oer it ûntwerp sei, liet Parker en public falle dat Henk de Boer har ûntwerp miskien wol útfiere woe. Krekt as dy Fountains in foarm fan ûntwikkelingshelp is. De fraach is dan allinnich: wa moat wa no ûntwikkelje?\nVorige artikelWat vinden Maltezers van culturele hoofdstad Valletta?Volgend artikelDe Krimpcaravan haalt verhaal bij Marga Waanders\n11Fountains – Fonteinmakers op verkenning in Harlingen\n11Fountains – Sneek: Fontein is Hoorn des Overvloeds\n11Fountains – Sloten: Inwoners willen fontein op Van der Walplein\n11Fountains – Waar moet de Workumer Woeste Leeuwen-fontein komen?\n11Fountains – Hindeloopen blij met Levensboomfontein\n70 Friese kunstwerken in Beeldenstad Workum\nPresentatie Harlinger fontein uitgesteld\n11Fountains – Gigavis als fontein in Stavoren\nLolkeveenstra\t 6 februari 2017, 21:47\nPrima actie van Henk de Boer. Wie zit nou hierop te wachten. Dit had ook binnen eigen gelederen opgelost kunnen worden met inderdaad eenjarige kunstwerken. Misschien allemaal met en gezamenlijk thema of ook weer niet, maar in ieder geval iets waarmee je getrokken wordt om door Friesland te trekken o ze te bewonderen. En daarna weer afbreken en overgaan tot de orde van de dag.\nhenk van Krugten\t 8 februari 2017, 10:43\nis het niet een vreemd verhaal dat andere kunstenaars het beeld moeten gaan maken dat is net zoiets als van Gogh onder een Rembrant zetten


FIDEO: FNP'er Knol jout striid tsjin leechfleanrûte boppe Fryslân net op | Omrop Fryslân\nFIDEO: FNP'er Knol jout striid tsjin leechfleanrûte boppe Fryslân net op\n06 mrt 2020 - 20:23\nDe slach om it skrassen fan de leechfleanrûtes boppe Fryslân is noch net ferlern. Dat seit FNP-Steatelid Sijbe Knol yn It Polytburo. Fan 'e wike stimde de Twadde Keamer tsjin it foarstel om de rûte definityf fan tafel te heljen.\nSijbe Knol yn It Polytburo:\nDe leechfleanrûte wurdt sûnt 2002 net mear brûkt, mar neffens nije plannen wol definsje dy dochs wer iepenstelle. FNP'er Knol kaam yn aksje, en krige it tiisdei op de aginda fan de Twadde Keamer. Dêr sneuvele it ferset lykwols. Wol sei steatssekretaris Barbara Visser fan Definsje dat it net foar de hân leit dat de leechfleanrûte wer iepensteld wurdt.\nDe FNP hat op it stuit gjin fertsjintwurdiging yn de Twadde Keamer. Neffens Knol is it fan belang dat soks dochs besocht wurdt, yn oparbeidzjen mei oare provinsjale partijen. Sa'n gearwurkingsferbân is der no al, yn de Earste Keamer, yn de Onafhankelijke Senaatsfractie (OSF).\nForum yn provinsjaal bestjoer\nIen fan de partijen dy't yn de OSF sit is Lokaal Brabant, en dat is de partij dy't der mei foar soarget dat it Forum voor Democratie yn it provinsjaal bestjoer dêr komt. Foar Knol is dat gjin oanlieding om de gearwurking yn de OSF mei Lokaal Brabant op te sizzen.\nFNP definsje Twadde Keamer Sijbe Knol F-35 leechfleanrûte\nBoete foar frou (83) foar pinnen mei pas fan skoansuster\nKanadeeske sprinter is útfanhûs: "Op 'e fyts om 'stroepwaffels', hearlik!"


Trener Pool fuort by SCO | Omrop Fryslân (advertinsje)\nTrener Pool fuort by SCO 11 maaie 2011 - 09:36\n0 reaksjes Haadtrener Jan Sjoerd Pool út Aldegea (Sm.) hat syn funksje by SCO, kuorbalferiening út Aldeholtpea, dellein. Assistint-trener Arjan Kreeft en trener Evert Frieswijk hâlde der út solidariteit ek mei op. Neffens it bestjoer fan de klup ha de teloarstellende resultaten op it fjild mei it beslút te krijen. Ek soe der net echt in klik wêze tusken de trener en de spilers. De ferwachtings wiene mooglik te heech doe't Pool fan Mid-Fryslân nei SCO kaam.\nKorreksje meldeLês foarTrefwurden: argyfView the discussion thread.Diel dit berjocht op: 11-05Maatregels by diskojûn 11-05Unrêst ûnder âlders Besjoch ek...


'Molkdilemma yn Afrika' (NL ondertiteld) - Kening\n‘Molkdilemma yn Afrika’ (NL ondertiteld)\nIn de Media • 19 oktober 2015\nYn dizze Fryslân DOK bringt in folslein Frysk team in besite oan it Afrikaanske lân Uganda. It team, besteande út in boer, in foarljochter, in feedokter en in lânboukundige, docht in tal alarmearjende ûntdekkingen.\nDe ieuwenâlde ynlânske feerassen yn Uganda binne kruse mei Holstein-Friese kij om de molkproduksje te ferheegjen, mar de bisten hawwe minder wjerstân. Se binne ekstra gefoelich rekke foar earnstige feesykten lykas de faak deadlike East Coast Fever.\nOm net grutte dielen fan harren feebeslach te ferliezen, bespuitsje de Ugandeeske boeren de kij út foarsoarch mei ynsektisiden dêr’t de gearstalling faak net bekend fan is. Dat soarget foar in ekologyske ramp yn de greidegebieten. Bijen, flinters en fûgels dy’t de ynsekten ite, ferdwine.\nSiik fee kriget antibioatika, dat goedkeap en sûnder resept te krijen is. Mikro-organismen wurde der sadwaande ek hieltyd resistinter tsjin. Saakkundigen foarsizze om 2020 hinne miljoenen deaden yn Afrika en Azië ta gefolch. Ek rint de kwaliteit fan it iten tebek om’t yn de konsumpsjemolke resten fan antibioatika en ynsektisiden sitte.\n‘Molkdilemma yn Afrika’ waard mei mooglik makke troch Omrop Fryslân, Dutch Farm Experience en Oxfam Novib. It ûndersyk fûn plak yn it ramt fan it E-Motive útwikselingsprogramma fan Dutch Farm Experience en Oxfam Novib.\nDutch Farm Experience wijt twa byienkomsten mei politisy en boeren oan dit ûnderwerp, wêrfan’t de earste op tiisdei 29 septimber yn Den Haag op it Ministearje fan Ekonomyske Saken is. De twadde fynt plak op tongersdei 1 oktober yn Zwolle foar boeren út de trije Noardlike provinsjes. De dokumintêre wurdt op dizze byienkomsten fertoand.\nCommons & Collectives\nProjecten • 30-10-2015\nDebatavond: Wat kunnen burgers betekenen voor het weidelandschap?\nAgenda • 17-11-2015\nHomepage • 17-11-2015\nNieuws • 17-11-2015


Trije nije minuskule kikkertsoarten ûntdutsen | It Nijs\napril 3, 2019 12:23\nOp Madagaskar binne trije nije tige lytse kikkertsoarten ûntdutsen. It amfiby is astronomysk lyts en hat harsens sa lyts as in spjeldekop.\nFoto: Wikipedia/Thomas Brown – lisinsje CC BY 2.0)\nDe trije soarten mei de wittenskiplike nammen Mini mum, Mini ature en Miniscule binne “astronomysk lyts”, neffens wittenskipper Mark Scherz, evolusjonêr biolooch oan de Ludwig-Maximilians-Universität yn München. Hy hat de trije nije kikkertsoarten beskreaun yn in stúdzje dy’t ferline wike publisearre waard yn it tydskrift PLoS ONE. De minys fertsjintwurdigje in nij geslacht fan mikrokikkerts.\nDe harsens fan de bistkes binne net grutter as in spjeldekop. Se hawwe alle organen dy’t minsken ek hawwe, mar dan yn in lyfke dat fjouwer kear sa lyts is as de neil fan in tomme. De lytste soart, Mini mum, is likernôch sa grut as in nytsje, oftewol acht oant tsien milimeter lang.\nBiologyske lânbou soarget foar mear broeikasgas 2018 fjirde waarmste jier op rige Balkebrekkers aloan fûlder en wieter Fryske Waadeilannen op nûmer 30 list New York Times


Fryske Kostarikaan wint altyd | Omrop Fryslân (advertinsje)\nFryske Kostarikaan wint altyd 05 jul 2014 - 12:52\n0 reaksjes De wedstriid Nederlân-Kosta Rika wurdt spile yn Salvador - Foto: ANP De Fryske Kostarikaan Folkert Hoekstra\nIn dilemma of krekt net? Folkert Hoekstra út Gaast wennet al 21 jier yn Kosta Rika. En nea earder spile dit lân tsjin Nederlân op in WK fuotbal. Sneontejûn wol, en Hoekstra sjocht dat mei syn Kosta-Rikaanske húshâlding yn Gaast, want sy binne op it stuit yn Nederlân.\nHoekstra syn foarkar leit by Oranje, mar syn frou en bern binne mear foar Kosta-Rika. Spul sille se net krije as Oranje wint. De Kosta Rikanen hawwe foar harren gefoel al wûn troch sa fier te kommen op it WK fuotbal, want dat is foar it earst.\nIt wrâldkampioenskip fuotbal libbet tige yn Kosta Rika. Alles stiet stil as Kosta Rika fuotballet, en der wurdt ek bot feestfierd nei eltse wedstriid dy't wûn wurdt.\nKorreksje meldeLês foarTrefwurden: fuotbalWKKosta RikaHoekstraView the discussion thread.Diel dit berjocht op: 05-07Drokte by Tall Ships bliuwt út 05-07Ryptsjerk hat fuotbalfjildsje Besjoch ek...


Hjir Is in frije jesús wallpaper HD samling For buroblêden, Laptops, en Tablets. hjir atWallpaper21.com, binne der mear as Ten Lakhs fan Wallpapers binne beskikber te laden. Dy HD bylden wurde Uploaded By brûkers. en sammele Ut Iepen boarne fan Web. Sa bist frij te brûken dizze Wallpapers.\n← Foarige Story camo iphone wallpaper HD


Jappie 'Omleiding' ferstoarn | Omrop Fryslân Skip to main content\nJappie 'Omleiding' ferstoarn 21 sep 2010 - 09:54\n0 reaksjes De bekende yllegale kroechbaas Jappie 'omleiding' Broersma is fannacht stoarn. Dat barde op it Bûtenfjild yn Feanwâlden. De man rekke yn it wetter nei't er in hertstilstân hân hie. Famylje hat befestige dat it om de kroechbaas Jappie 'Omleiding' Broersma giet. De Feanwâldster krige bekendheid troch optredens yn TV-programma's Hea en Man Bijt Hond. Yn it Bûtenfjild hie Broersma yn syn ark in kroech.\nKorreksje meldeLês foarTrefwurden: argyfView the discussion thread.Diel dit berjocht op: 21-09Skoalle Partoer Burgum slagge 21-09GrienLinks kiest listlûker Besjoch ek...


Jislum - Wikipedy\nYnwenners (2021) 65 \nKoördinaten 53°18'46"N 5°52'39"E\nWebstee Side doarpsbelang Burdaard-Jislum\nJislum is in terpdoarp yn de gemeente Noardeast-Fryslân dat oant 2019 yn de gemeente Ferwerderadiel lei. It wurdt bytiden ta de Flieterpen rekkene. Der is in mienskiplike feriening foar doarpsbelang mei Burdaard.\nJislum leit oan de Hikkaarderdyk, dy't nei it noarden nei Ginnum rint, en nei it suden by Grut- en Lyts Hikkaard lâns nei Burdaard. Jislum hie in opfeart fan de Aldfeart en dêrmei in ferbining mei de Dokkumer Ie, mar fan dy opfeart is mar in lyts stik oer.\nDe Wikipedy hat ek in side Katarinatsjerke (Jislum).\nOp de terp stie oant yn de 19e iuw in fan oarsprong Romaanske tsjerke. Dizze tsjerke waard betsjinne troch it kleaster Mariëngaarde by Hallum. Nei de reformaasje waard Jislum mei Wânswert kombinearre. De tsjerke is yn 1886 ferfongen troch in nije tsjerke. Yn de toer hingje twa klokken, ien út 1445 fan Jehannes fan Wou en ien út 1637 fan klokkejitter Jacob Noteman. It oerwurk is út 1609.\nDe tsjerke is letter eigendom wurden fan de 'Stifting Harstastate' en wurdt hjoed-de-dei net mear brûkt as godshûs. Dy stifting wist net in goede bestimming foar de tsjerke te finen, wat it doarp min nei de kop wie. De tsjerke is in ryksmonumint fanwegen de preekstoel, de klokken en it oerwurk. Dat binne dan ek de ienige parten dêr't subsydzje foar beskiber is ta it behâld. Yn 2000 wie der praat dat de tsjerke sloopt wurde soe. Doe hawwe de Jislumers de 'Stifting Behâld Jislumer Tsjerke' oprjochte. Dy nije stifting slagge der yn 2004 yn om genôch jild foar de restauraasje byinoar te swyljen. Om de krystdagen fan 2004 hinne is de tsjerke wer iepensteld. De tsjerke hat doe ek wer de âlde namme fan Sint Katarinatsjerke werom krige.\nDe Wikipedy hat ek in side De Volharding (Jislum).\nBy 'Grut Hikkaard' stiet de boeremuonts De Volharding út 1872, dy't ek in ryksmonumint is. Dizze grûnsiler út 1872 is eigendom fan Stifting De Fryske Mole.\nYnwennertal 113 150 134 114 80 75 58 44 52 72 65\nWebstee fan Noardeast-Fryslân\nWebstee fan de mûne Volharding\n↑ https://allecijfers.nl/buurt/jislum-noardeast-fryslan/ Alle Cijfers]\nOfbylden dy't by dit ûnderwerp hearre, binne te finen yn de kategory Jislum fan Wikimedia Commons.\nOpfrege fan "https://fy.wikipedia.org/w/index.php?title=Jislum&oldid=1072151"\nDizze side is it lêst bewurke op 14 apr 2022 om 18.39.


Troy ounce fan goud / elektroanyske goud) Nei Loti wikselkoers skiednis (2018)\nTroy ounce fan goud / elektroanyske goud) Nei Loti wikselkoers skiednis\nTroy ounce fan goud / elektroanyske goud) Nei Loti wikselkoers skiednis skiednis sûnt 2013 oant 2022. Currency conversion chart Troy ounce fan goud / elektroanyske goud) Nei Loti (2018).\nWy hâlde in skiednis fan 'e wikselkoersen fan alle faluta's foar elk jier. De skiednis fan wikselkoersen foar elke datum en foar elk jier dat jo by ús kinne fine. De skiednis fan online wikselkoersen foar elk jier is hjir. De skiednis fan Troy ounce fan goud / elektroanyske goud) oant loti wikselkoers fan 1992 oant 2022 foar elk jier. Wikselkoersen yn it ferline, foar elk jier.\nDe skiednis fan Troy ounce fan goud / elektroanyske goud) op 'e kaart is op ús webside. De skiednis fan 'e wikselkoers op' e grafyk fan alle faluta foar 30 jier op 'e webside moneyratestoday.com In fergese grafyk fan 'e skiednis fan Troy ounce fan goud / elektroanyske goud) oant loti it ôfrûne jier. De grafyk foar wikselkoersen hat ynteraktive prompts. Beweech oer de grafyk. Brûk de arktips op 'e grafyk fan' e skiednis fan offertes fan Troy ounce fan goud / elektroanyske goud) oant loti.\nConvert Troy ounce fan goud / elektroanyske goud) Nei Loti Troy ounce fan goud / elektroanyske goud) Nei Loti Wikselkoers Troy ounce fan goud / elektroanyske goud) Nei Loti live op Forex exchange market\nDesimber 2018 16806.689809\nNovimber 2018 17940.393316\nOktober 2018 16920.466158\nSpetimber 2018 17558.616796\nAugustus 2018 16036.627167\nJuly 2018 17258.011977\nJuny 2018 16416.967964\nMay 2018 16393.776468\nApril 2018 15618.602317\nMaart 2018 15503.111146\nFebrewaris 2018 15934.350518\nJannewaris 2018 16066.919419\nDe skiednis fan Troy ounce fan goud / elektroanyske goud) oant loti wikselkoersen is sûnt 1992 yn 'e tabel beskikber. In online tabel oer de skiednis fan offertes fan Troy ounce fan goud / elektroanyske goud) / loti faluta foar elk jier sûnt 1992 is makke op dizze pagina. Histoarje fan 'e wikselkoersen yn' e tabel: Troy ounce fan goud / elektroanyske goud) oant loti is elk jier te krijen: 1992, 1993, 1994, 1995, 1996, 1997 , 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020. De skiednis fan 'e wikselkoersen fan elk jier foar moannen is beskikber troch te klikken op de link fan it jier yn' e tabel fan 'e faluta histoarje. Moanlikse offertes fan Troy ounce fan goud / elektroanyske goud) nei loti, jo kinne sjen as jo klikke op de keppeling fan it jier yn 'e histoarje tabel foar it jier.\nIn feroaring yn 'e wikselkoers oer in lange perioade is dúdlik te sjen op ús pagina oer de skiednis fan wikselkoersen. Ynskatte hoefolle de munt is feroare oer 10, 20 of 30 jier. Sjoch in diagram mei offertes oer in lange tiid. De opkomst en fal fan Troy ounce fan goud / elektroanyske goud) oant loti sûnt 1992. Yn ús database kinne jo de skiednis fan elke faluta nei ien fan 'e lêste jierren sjen.\nOnline skiednis fan offertes fan ien munt nei de oare foar alle jierren is hjir. In fergese skiednis fan offertes fan alle faluta\_'s yn \_'e ôfrûne 30 jier yn dizze seksje fan\_' e webside moneyratestoday.com Troy ounce fan goud / elektroanyske goud) oant loti foar 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020. Klikje op it jier yn 'e tabel om de skiednis fan Troy ounce fan goud / elektroanyske goud) oant loti út te finen.


Nijs - Waste net, wol net: Hoefolle ferpakkingsôffal is te folle?\npapieren plestik tas\nprodukt fan maiszetmeel\nOffal net, wol net: Hoefolle ferpakkingsôffal is te folle?\nFerpakking is in must: stel josels in wrâld foar sûnder dy.\nD'r hat altyd in soarte fan ferpakking west en der sil altyd wêze, mar is d'r in manier foar ús om de hoemannichte fersmoarging en ôffal te stopjen produsearre út dizze libbensbehoeften? Wêr tekenje wy de line yn it akkoart om de realiteit fan ferpakkingsôffal yn ús libben te akseptearjen?\nIen fan 'e meast ferpakkingsmaterialen is stretch wrap dat heul giftich kin wêze foar produsearjen. It is ek heul duorsum, wêrtroch it dreech is om te ûntbinen as net recycled. En, de wierheid is, net alle bedriuwen recycle, ynstee fan har ferpakkingsôffal troch bedriuwen fan tredden te hawwen. Wat as mear fan dizze fabrikanten en distributeurs har plestik, papier en karton begjinne te recyclearjen? Se soene net allinich jild besparje, se soene ek helpe om it miljeu te rêden fan gefaarlike fersmoargers.\nOf miskien kinne se in alternatyf fine foar stretch wrap en oar ferpakkingsmateriaal dat it measte ôffal genereart. In mooglike ferfanging kin palleterjende kleefstoffen wêze dy't glide fan produkten foarkomme as se op pallets opslein wurde. Guon fan dizze kleefstoffen kinne sels goedkeaper wêze dan stretch wrap. Se kinne ek sels minder fersmoarging produsearje om te meitsjen. Werbrûkbere bungeekoorden kinne ek de trúk dwaan om stretch wrap te ferfangen, wylst se noch produkten op har plak hâlde. D'r binne beskate skûmen dy't desinigrearje as se wiet binne. Dit is goed foar it miljeu, mar miskien net sa ideaal foar ferstjoeren as opslach.\nAs miljeufreonlik as jo ferpakkingsôffal recyclearje kin lykje, is it net folslein grien. Om papier en karton te recirkulearjen, wurde de papieren mingd mei wetter om in pulpachtige stof te meitsjen. Dit ferswakket de fezels sadat de recycled materialen sterk wurde, houtsnippers wurde tafoege yn 'e pulpmiks tegearre mei oare gemikaliën dy't ûnreinheden fuortsmite.\nAs jo jo ferpakkingsmateriaal net kinne recyclearje, besykje dan materiaal te keapjen dat biologysk ôfbreekber is, sadat it makliker kin ôfbrekke as fuortgean of produkten fine dy't meardere kearen kinne wurde opnij brûkt, lykas airbags en ferpakkingspinda's. Ferminderjen fan ferpakkingsôffal moat in prioriteit wêze foar bedriuwen dy't der in soad fan produsearje. Somtiden kin it tiidslinend en ferfeelsum wêze, mar op it lêst sil Mem Natuer jo tankje.\nAdres: No. 5051, Shengli East Str, District Kuiwen, Weifang City, Shandong Pro, Sina\nFerpakkingsfoarriedenmerk dominearre troch yn ...\nOffal net, wol net: Hoefolle ferpakking w ...